Mara sofriet ġrieħi gravi wara li waqgħu fuqha ammont ta' folji ta' gypsum boards f'residenza f'Marsaskala. L-inċident seħħ għall-ħabta tas-1.15pm fi Triq il-Granmastri fejn il-mara ta' 46 sena residenti Marsaskala marret tressaq xi folji ta' gypsum boards u waqgħu fuqha. Fuq il-post issejħu l-Pulizija u membri tal-Protezzjoni Ċivili sabiex jassistu u kif ukoll tim mediku li ta l-ewwel għajnuna. Aktar tard hija ttieħdet l-isptar Mater Dei permezz ta' ambulanza għall-aktar assistenza medika fejn ġiet iċċertifikata li qiegħda ssofri minn ġrieħi gravi. L-investigazzjoni tal-Pulizija dwar dan l-inċident għadha għaddejja. .td_uid_3_5f5f80091471d_rand.td-a-rec-img{text-align:left}.td_uid_3_5f5f80091471d_rand.td-a-rec-img img{margin:0 auto 0 0}